LidanRubinov/Halacha-QA huggingface dataset:
שאלה: אמונה: האם אין זה התנשאות שהיהדות או כל דת אחרת מאמינה שהיא העם הנבחר? זה מתבטא בקריאת שמע. שמע ישראל אומר גאל רק אותנו כי אנחנו העם הנבחר. היהדות אומרת שה בחר בה מכל העמים ועל כך אחריות כבדה מוטלת עליה. זאת התנשאות שאין דומה לה, שמראה שאנחנו חושבים שאנחנו מיוחדים יותר מאחרים. חלק ענו לי על כך שהם ציינו שזאת עובדה שאנחנו נבחרנו. אחרים ציינו את הדעה האישית שלהם ולא את המשמעות של הרעיון הכללי. הייתי רוצה תשובה יותר טובה בבקשה.
תשובה: בס ד זוהי שאלה נפלאה, באמת קל להסתכל על הדברים בצורה זו, אך נראה שיש לומר אחרת. בראש ובראשונה, בחירתו של עם ישראל אינה משום שהוא יותר טוב, או שונה מכל אחד אחר, עם ישראל נבחר משום שאברהם אבינו חיפש אחר אלוקים, אחר המוסר האלוקי ומצא וכך ילדיו אחריו. הבחירה של עם ישראל מבוטאת בכך שאכן יש לו תפקיד-להורות את שם השם לעולם, עם ישראל בעצם קיומו כעם חלש וקטן לאורך ההיסטוריה מעיד על קיומו של הקדוש ברוך הוא יותר מכל דבר. זוהי העוצמה שבחולשתה, הנוצרים בקיומם האדיר לא מעידים בכלל על קיומו של אלוקים, הם מעידים מעל עוצמה אנושית, כך גם האיסלאם ושאר הדתות הגדולות. רק עם קטן ששורד נגד מהלך ההיסטוריה מעיד על קיומו של הקדוש ברוך הוא והתעניינותו בעולם. זוהי הנבחרות של עם ישראל, העדות לקיומו של הקדוש ברוך הוא, אין כאן עילוי על בני האדם האחרים ולא התנשאות- פשוט זה תפקידנו, להעיד על קיומו של אלוקים, בעצם קיומנו, בעצם נוכחותנו, אנו מעידים על שמו של אלוקים. אני מקווה שהנחתי יסודות מספיקים לתשובה. הרב אביע ד סנדרס
שאלה: כשר: מדוע אוכלים כשר? מי קבע איזה חיות אוכלים ואיזה לא? וגם אילו חלקים של החיה? יש טענות של הרמב"ם שזה לטובת הבריאות. אך האם יש הוכחות עדכניות להיום? או שזאת רק מסורת? ושמעתי גם ממשהו דתי פעם שח פעם אמרו שמי שאוכל חזיר מתנהג כמו חזיר. בעיני זו אמירה מטומטמת כי מאיפה שהחיה המתה תשפיע על התנהגותך?
תשובה: בתורה ישנם פסוקים מפורשים המגדירים אלו חיות מותר לאכול ואלו אינן. בנוסף ישנה מסורת העוברת במשך דורות אלו חיות בדיוק התכוונה אליהם התורה. לגבי החלקים התורה הגדירה כי אין לאכול את הדם של הבהמה וכן אין לאכול את גיד הנשה. אינני מכיר הוכחה מדעית לכך שאוכל כשר בהכרח בריא יותר. מכל מקום, המניע לשמירת כשרות איננו צריך להיות אינסטרומנטאלי על מנת לקדם את רמת הבריאות שלנו אלא מתוך רצון לעבוד את ה  ולקיים את רצונו. ישנה מסורת הטוענת כי אכילת אוכל לא כשר  מטמטמת את הלב. נראה שלא מדובר באמירה טכנית הטוענת כי אכילה שכזו פוגעת ברמת המשכל וכדו. ייתכן וישנה אמירה עקרונית הדורשת מבני האדם ליצור כללים והבחנות בין המאכלים הנכנסים לפיו ועיתויים ולא לאכול באופן בלתי מבוקר ופרוץ. הלכות הכשרות בהקשר זה יוצרים הרגלי אכילה מעודנים יותר ממצב של אכילה התלויה אך ורק בכרסו של האוכל החופשי. אביאל
שאלה: חולמת על סבא שלי: שמי טל חלמתי חלום לפני יום הזיכרון על סבי שנפטר (לא הכרתי אותו) החולם - סבי בא אלי אל החלום ישב לידי עם כיפה דיבר אלי נתן לי חיבוק ואמר לי אני מאמין בך ושומר עליכם מלעמלה.ופשוט נעלם! רציתי לדעת איך זה שתמיד לפני יום כיפור הוא בא לחלומות שלי ואיך זה הגיוני שאני מרגישה געגוע כלפיו אם לא הכרתי אותו? טל
תשובה: חלומות מעורבות מדמיון ומכוח עליון. בדרך כלל הדמיון הוא המשמעותי ביותר, רק לעיתים נדירות יש בחלום מעין נבואה שאפשר לפרש אותה ולדעת מה המשמעות שלה. כנראה את חולמת על סבא שלך כי יש משהו בך שרוצה היה להיפגש איתו. אולי בבית שלך דיברו ועדיין מדברים עליו ועל דמותו ומעשיו. אולי יש בתוכך איזו הערצה סמויה או גלויה לסבא שמעולם לא ראית. מאוד הגיוני שהחלומות יהיו דווקא בזמנים הנוגעים לזיכרון המתים או לחשבון נפש שאנו עושים עם עצמנו. אם החלום מאוד מפריע לך ואת מרגישה צורך, את יכולה לעשות הטבת חלום. אריאל (המשיב אינו רב)
שאלה: כשרות: ישנו מרכז לוגסטי שנמצא מול קיבוץ. בבתי הקירור, שמספק בין היתר לקיבוצים הדתיים מזון קפוא, בעבר שיווק המקום עופות, דגים ועוד של טיב טעם וסחורה לא כשרה אחרת. במקביל להספקת סחורה לקיבוצים הכשרים, בידיעת מנהל המקום כיום המקום אינו מפיץ סחורה לא כשרה, למעט ברוקלי וכרובית לא כשר, ולפי מיטב ידעתי סחורה זאת מגיעה למטבחים כשרים. במרכז הפצה זה אין השגחה. האם מקום כזה ראוי לספק סחורה ללקוחות כשרים?
תשובה: כללי הכשרות קובעים שכל כלי או בית חרושת שהכינו בהם אוכל לא כשר, ניתן להכשירו על פי כללי ההכשרה ההלכתיים. לאחר ההכשרה יכולה הרבנות המקומית לתת למקום תעודת כשרות. זה לא משנה מה סוג האוכל הלא כשר שהיה שם קודם - אם המקום הוכשר, ניתן להפיק ממנו אוכל כשר לחלוטין. כל מטבח כשר חייב לדעת מה המקור של חומרי הגלם. כל חומר גלם, וכל רכיב של חומר הגלם חייב להיות כשר. כדי שיהיה למקום תעודת כשרות, חייבים לדעת שלאורך כל התגלגלות המוצר ורכיביו לא הוכנס אליו דבר לא כשר. אם לא התמלאו התנאים הללו - האוכל לא יכול להיות מושגח. אם הם התמלאו, אין כל בעיה לאפשר את מתן תעודת הכשרות למוצר הסופי. אריאל (המשיב אינו רב)
שאלה: נישואי כהן: אני כהן. חברתי היא בת לאם יהודיה ואב שהתגייר. האם אני יכול להנשא לה?
תשובה: ישנו פסק דין של בית דין רבני ( שאומר שאם אתם ממש קשורים כבר זמן רב האחד לשני - יש להתחתן וניתן להתחתן. ושיהיה בשמחה
שאלה: כישוף: כבוד הרב, את האמת אני קצת חוששת לכתוב כאן,ואני גם לא בטוחה אולי שזה נכון לעשות אבל זה רק בגלל שאני ומשפחתי אובדי עצות. הסיפור הוא כמובן ארוך מאוד אבל אני ינסה לכתוב את זה בקצרה. יש לי 2 אחים גדולים ועוד אחות גדולה. ההורים שלי נתנו לנו את החינוך הכי טוב שאפשר, באמת,קשה לי לתאר אפילו איזה חינוך קיבלנו. היינו משפחה מאושרת מאוד ושמחה. תמיד חגגנו והיינו מביאים חברים קרובים הבייתה ודודים. אבל לפני שנה בערך האחים שלי מצאו להם נשים גרושות ועוד עם ילדים אמא שלי לקחה את זה מאוד קשה. ימים ולילות לא ישנה. צרחה בכתה התחננה. אבל הם עדיין איתם. אח שלי התחתן עם אחת מהם בלי שנדע והביא לעולם ילד איתה. אנחנו לא מקבלים אותו איתה. פתאום הם נהפכו להיות זרים ומרוחקים כאילו כל האהבה שהייתה לנו בעבר נעלמה! כולם אומרים לאמא שלי שיש עליהם כישוף ושתלך להסיר את זה דחוף! אמא שלי לא רוצה ללכת ולהסתבך עם הדברים האלה כי היא יודעת שזה אסור על פי התנ"ך,אנחנו נסענו לטבריה לרב על מנת שיתן לנו תפילה ויסיר עין רעה! בנתיים המצב רק מדרדר וקשה לי לראות את ההורים שלי במצב כזה.אני הייתי רוצה לדעת מה כדאי לנו לעשות האם בכל מקרה ללכת להסיר כישוף?יש דרך אחרת שניתן לעשות על מנת להשיב את השקט וה הבייתה. עכשיו אני לא בטוחה אם זה קשור אבל המזוזה בחדר לשעבר של האחים שלי היא נפלה ועדין לא שמנו. אמרו לנו כל עוד יש מזוזה בכניסה לבית זה ר.
תשובה: היהדות נלחמה מאז ומעולם נגד עולם הכישוף וכוחות המיסטיקה הטמאה. המאבק איננו רק כנגד אותם אנשים שמכריזים על עצמם כבעלי כוחות כאלו ואחרים אלא גם כנגד האמונה בלב הנזקקים אליהם. לאמור, איננו מאמינים כי צרות שונות ומשונות באות עלינו בשל כוחות עיוורים ורעים בעולם אלא מכח השגחה אלוקית וכתוצאה ישירה או עקיפה של מעשינו. לגבי שאלתך, לא הבנתי לגמרי מדוע נישואי האחים גרמו לשבר כה עמוק. מדבריך עולה כי בבסיסו של דבר גם אתם וגם האחים מאוד רוצים לאחות את הקרע אלא שבעקבות הנישואין נוצר פער. הדרך הטובה ביותר להתמודד עם ריחוק שכזה הוא נסיון לשבת כולם ביחד ולדבר. בשלב הראשון יש להציף את הבעיה ולדבר על מה שקשה לנו. שלב זה איננו פשוט ודורש תעצומות נפש רבות אך הוא הכרחי להתמודדות עם המשבר. בשלב השני כדאי לחשוב על אפשרויות שונות לחידוש הקשר באופן כזה או אחר. לא בטוח שהדברים ישובו להיות כפי שהיה פעם אולם באמצעות הדיבור ניתן להתחיל תנועה של התחברות מחודשת. מעבר לכל האמור, אנו מאמינים כי תמיד יש חשיבות להרהור תשובה ולתיקון המעשים והמידות. כלומר, החיפוש לא צריך להיות רק במזוזות אלא גם בליבנו פנימה. לחשוב, אלו מעשים או מידות אנו יכולים לתקן ולשפר כל זאת מתוך אמונה שבתור אנשים טובים יותר ועובדי ה  אנו זוכים להשגחה מאת הקב"ה ולשפע מאיתו ית. אביאל
שאלה: להשתחוות: האם כול פעם שאומרים "מודה" בתפילה צריך להשתחוות?
תשובה: לא, אלא בברכת מגן אבות תחילה וסוף, ובברכת מודים תחילה וסוף, וכן בעושה בסוף אלהי נצור
שאלה: אין לזה כ"כ נושא.: שמי הודיה ורציתי לשאול: בד"כ יום לפני מבחן,טסט מתכונת וכו אני מתפללת שלוש תפילות אומרת יותר תהילים מהרגיל וכו ורציתי לשאול אם זה ר. כי איש אחד אמר לי שזה נקרא "לנסות את ה " וזה גורם ומשברים באמונה כי יכול להיות שאותה מתכונת לא תצליח. הודיה
תשובה: אין שום בעיה להתפלל להצלחה. רק צריך לא להתנות חלילה את האמונה בקבלת התפילה באופן ישיר, ולדעת שישנה בהחלט אפשרות שהתפילה תועיל לאו דווקא לבקשה הספציפית הזו. חגי
שאלה: בקשר לשיעורי הרב: לרב לונדין ראשית כל אני רוצה להודות לך על מגוון השיעורים שאתה מעביר ככלל, ובפרט על סידרת השיעורים בנושא של יסודות האמונה שהועברו במכון מאיר. שיעורים אלו קידמו אותי מאוד. שנית, לאחר שמיעת השיעורים עלו לי מספר שאלות ואשמח אם הרב יכול לענות לי. שאלות אלו קשורות לחלק הראשון של הסידרה בנוגע לשינוי התפיסה ביחס לאלוקות: 1)הרב הגדיר את האלוקות כבסיס החיים והקיימות בעולם, שמופיע בעולם אך הרבה מעבר אליו. ראשית כל אני לא מבין מי אמר שהקיום והחיים הם אינסופיים? ברור שיש המון חיים, אך מי אמר שהם לא יגמרו מתי שהוא, כביכול. (אולי זה בעצם התפיסה של שפינוזה.?) 2)בדומה לשאלה הקודמת - מי אמר שאותה קיימות אדירה שמופיע היא למעלה ומעבר לעולם והיא רק מתגלה בעולם, אולי היא אינסופית אך היא חלק מהעולם? 3)למה אי אפשר לומר שהקיימות שלי זה פשוט חומרים כימיים שמתפרקים? מאוד!!!
תשובה: א. ב. 1)עצם זה שאתה מודע למושג שלמות אינסופית זה מעיד שיש דבר כזה המקנן בנשמתך, ולראיה שבכל רגע נתון אתה יכול להופיע אינספור הופעות חיים (בפוטנציאל, לא בפועל) 2) אם היא חלק ולא גילוי אז יש בה צד צמצום מצד היותה ברואה 3)ניתן להגיד שהצדדים הללו מתבטאים גם בצורה פיסית של חומרים כימקליים אולם לא ניתן להתכחש כי ישנן רגשות, מחשבות ומימדים רוחניים נוספים המרכיבים את האישיות וזה מה שחשוב לענייניו. חגי
שאלה: תוכחה בימינו: כבר נכתב בגמרא כי אין היום מי שיודע איך להוכיח ואין מי שיודע לקבל תוכחה. מאידך גם ידוע שמצווה להוכיח כדי למנוע חילול ה. גם ראיתי שאומרים כי כיום הדרך לקירוב היא לא בתוכחה אלא רק בדוגמא אישית. אשמח לסדר בדברים.
תשובה: הכוונה שאין כיום יכולת להוכיח באופן התורני-מקורי (שבמציאות כזו מי שאינו מקבל את התוכחה לדוגמא נקרא רשע ויש כלפיו נגזרות הלכתיות וכו ). מצד זה שיש חובה לנסות לתקן מה שאפשר במקום שמוכנים לשמוע - זה בוודאי רלווטי גם כיום. ובלי קשר, על פי רוב הדרך הטובה לתקן היא בלהוסיף עשיה חיובית בדוגמא אישית ולא בביקורת) חגי
שאלה: אני שונאת שאחים שלי מקללים: :) לפי הכותרת - כן, אני שונאת קללות! לפעמים, אחים שלי זורקים פה קללה ושם מילה לא יפה. אני לא אוהבת לשמוע את כל הקללות האלו! ולא יקשיבו לי אם אעיר להם. אתן דוגמא: פעם אחת, המחשב שלנו נתקע ובאותו רגע אח שלי היה על המחשב. אח שלי קילל את המחשב (??). בהתחלה אמרתי לו "סתום" אז הוא שתק. אח"כ הוא קילל שוב אז צעקתי לו "סתום!" - החטיף לי כאפה. הכאפה לא מעניינת אותי! מה שמעניין אותי,זה - מה אני יכולה לעשות כדי שיקללו פחות? יש לי דרך להפסיק זאת? :)
תשובה: לך יקרה, מעורר התפעלות לשמוע שיש לך סף רגישות שכזה. לא טריוויאלי בכלל בימינו אנו. ובאמת יש לך סיבה טובה לא לאהוב קללות בכלל, לקלל זה דבר כל כך חמור, שבתורה אנחנו מצווים  לא תקלל חרש  - אפילו חרש, שלא שומע מה שאנחנו נאמר לו, אם נאמר, גם אותו אסור לקלל. ולמה זה? כי הבעיה מתחילה כבר בדיבור עצמו ולא רק בשמיעה. כוח הדיבור שלנו, הוא מה שמייחד אותנו כבני אדם. הוא המעלה שלנו, ומה שאנחנו עושים בו הופך אותו גם למאפיין שלנו. והכוח החזק והעוצמתי הזה יכול להיטיב או להרע, תלוי מה אנחנו פועלים. מצד אחד, היכולת לחשוב ולשתף את הסביבה בעולם הפנימי שלנו, מצוות עשה כמו קריאת שמע או לימוד תורה, אל מול איסור לשון הרע, קללות וניבולי פה. ובאמת השלב הראשון של שימוש נכונה בכוח הדיבור הוא לא לקלל, ולא להוציא מהפה דברים אסורים. מעליו יש את השלב של לדבר בנחת ובכבוד, ומעל זה יש באמת את השימוש בדיבור רק לדברים טובים וראויים. אבל מה, לפעמים כדאי למצוא את הדרך הנכונה שבה אנשים יקשיבו למה שיש לך לומר. ויכול להיות שהסבר קצרצר לאחיך על המשמעות של מה שהוא אומר, מה גם רצוי שזה לא יהיה בדיוק ברגע שהוא עצבני אש שהמחשב נתקע לו והוא-חייב-לעשות-ריסטרט-אבל-יש-לו-מיליון-דברים-פתוחים   אז יש מצב שהוא יותר יקשיב למה שיש לך לומר. הכל שאלה של גישה - השילוש הקדוש - מה אומרים, איך אומרים ומתי אומרים. דבר נוסף זה מה שאת משדרת. שהוא רואה אותך, מדברת רק דברים טובים, בנחת וברוגע, גם אם לא הכל מסתדר איך שאת רוצה, ובמיוחד לא בדיוק מסתדר לפי איך שאת רוצה, יכול להשפיע לא פחות לטובה מאשר לומר את זה במפורש. שיהיה בהצלחה גדולה, מוזמנת לחזור ולהתכתב איתנו! כל הטוב,
שאלה: פגמתי בברית: הכול התחיל כשהייתי בן 13.5 (לפחות או יותר בגיל הזה). כשחבר שלי למד אותי איך לפגום בברית ומאז אותו היום אני הייתי מאונן כ-6-7 ביום אבל עכשיו למרבי המזל המעטתי ל-2-3 ביום. כל העניין של פגם הברית טורד אותי. יש לי תסמיני התמכרות לאונן אשמח מאוד לקבל עצה תשובה להיגמל מהאוננות זה מכניס אותי לדיכאון עמוק שאפילו אני לא יוצא מהבית. אני יודע את חומרת העבירה אני מתקשה לעמוד בזה. אנא בבקשה עזרו לי לעמוד בניסיון.אני לא יודע מה לעשות. ו
תשובה: ישר כח על הרצון לצאת מהבעייה. הבעייה הזו היא ממש בעיית הדור. צריך לדעת שה  לא מכניס אותנו לדבר שאין לו פתרון, ובאמת יש פתרון. ישנו אתר מצויין בשם "שמור עיניך", והם יוכלו לעזור לך. כמו כן כדאי להצטרף לקבוצת 12 צעדים של מכורים לתאווה (SA) שהניסיון מוכיח שהשיטות שלהם משנות את החיים לטובה גם במקרים קשים במיוחד (והמליץ עליהם הרב יהושע שפירא שליט"א). אני מצרף קישור לאתר: בהצלחה עצומה!
שאלה: ת למעון: ו לרב. עד לפני כשנתיים היינו. וב"ה נולדה לנו עוד תינוקת. כעת יוצא שהת למעון יהיה מאוד גבוה כיון ששנינו עובדים. כדי לקבל הנחה ממשרד התמ"ת האם צריכה לעבוד כ40 שעות. אני עובדת 24. ההפרש בת הוא כ1000 ש"ח. פה כולם מפברקים אישור על סך השעות הדרושות כדי לקבל את ההנחה. ללא ההנחה, בלתי אפשרי עבורי להכניס אותה למעון. אני לא חושבת שזה נכון בכלל שאמא לילדים קטנים תעבוד כ"כ הרבה שעות האם יש צד להקל לארגן אישור כזה?
תשובה: לך אינני מבין את שאלתך - האם את רוצה לגנוב? הרי רמאות כזו היא גניבה וגניבה אסורה אפילו למי שרעב ללחם ובודאי למי שרוצה לצאת לעבוד. מי שהקים מעון זכותו לקבוע למי לתת הנחה או לא כמו כל מפעל שמיצר מוצר ורשאי למכור אותו בהנחה למי שרוצה. אם מדובר במעון פרטי - ניתן לחזור בתשובה ע"י ת ההפרש. אם מדובר במעון ציבורי או בהנחה ציבורית - צריך לבקש מחילה מכל הציבור. המעונות במדינת ישראל הוקמו כדי לסייע אך ורק לאמהות העובדות משרה מלאה. הם לא חלק מחינוך הילדים ולכן לא שייכים למשרד החינוך אלא למשרד העבודה שהקים אותם. כל שקל שמקבלים כך בהנחה הוא גזול והקב"ה יפרע ממי שמקבל זאת ובינתיים תפילותיו לא מתקבלות וכד. דוד לוי 098987548 כמובן שבמקרים מסויימים מתלווה לכך גם חילול השם ועיין ברמבם הלכות תשובה כיצד שבים בתשובה ממעשה כזה
שאלה: לאחרונה אני רואה פרפרים גדולים יחסית: לאחרונה אני רואה פרפרים גדולים יחסית דווקא לפני ימי בל"ג בעומר כשהייתי במקווה האר"י בטיול מאורגן לקברי צדיקים ביציאה מהמקווה ראיתי פרפר בצבע שחור וחום ממש ענקי ברוחב 10 ס"מ ואני מנחש אולי זה פרפר מהנשמה של נפטר הפך לפרפר שמסתובב במקווה ליד בית עלמין של צפת, כעבור יומיים גם אני רואה שני אותו סוג פרפרים אבל קטנים יותר בערך 6 ס"מ ושני בערך 4 ס"מ האם זה אומר משהו או שנשמה של מישהו או סתם פרפרים מעופפים מבית לבית במקרה?
תשובה: אין לייחס לפרפרים שראית כל חשיבות.
שאלה: חתול שחור עוקב אחריי: כל פעם שאני הולך לזרוק את זבל ואני גר בבלוק כל פעם שאני יוצא מבלוק בדרכי לפח אשפה (צפרדע) פתאום רואה אותו חתול שחור מתחיל לרדוף אחריי בזמן שאני הולך לזרוק זבל, בהתחלה לא התייחסתי לזה חשבתי שהוא רק מריח את אוכל וזה גרם לו לרדוף אחריי כמעט חצי שנה ולאחרונה אני רואה שהוא עדיין ממשיך לרדוף אחריי כל פעם שאני יורד לזרוק זבל אפילו חתול שחור זה לא שייך אליי סתם חתול בשכונה, ואני חושד יכול להיות שנשמה של נפטר עבר לחתול ואולי יש רמז שזאת אומרת משהו? או שזה אמונה טפלה?
תשובה: ב"ה, לא להתיחס לזה כלל, אין לזה שום משמעות. דני ארגמן
שאלה: חצי כיסוי ראש או פאה מה עדיף?: לאחרונה נהיה קשה עלי יותר ויותר נושא כיסוי הראש. רציתי לשאול את הרב מבחינה הלכתית. אני מתלבטת בין חצי כיסוי ראש. לבין קניית פיאה כמו החרדיות. (אני מדברת על פיאה ארוכה ויפה יותר מהשיער הנוכחי שלי)
תשובה: בשני המקרים יש מחלוקת אחרונים גדולה. למעשה נראה שיש להעדיף פאה, ולסמוך בזה על דעת המג"א (שדבריו נראים כפשט רוב הראשונים), ולא ללכת עם כיסוי ראש קטן שהוא קרוב לאיסור גמור. כשתקני את הפאה, יש להקפיד שתהיה צנועה ולא פרועה או חסרת צניעות. תדאגי ליראת השמים שלך, ובזכות זה תהיה סיעתא דשמיא בגידול הילדים למידות טובות. בהצלחה
שאלה: בחורה שנכנסה לי לראש: לרב. לפני כמה חודשים ראיתי בחורה שנראית פחות או יותר בגילי ובאה ממשפחה חרדית אבל אני רק בן 13 והיא לא יוצאת לי מהראש, ואני פוגש אותה כל שבוע בבית הכנסת. האם זאת אהבה אמיתית או שזה סתם יצר הרע? ואיך אני מתמודד עם זה?
תשובה: מובן מאליו שכרגע אין שום תועלת בקשר הזה, ולכן צריך לנתק מגע ולא לעשות שום צעד של קשר ביניכם. אם זה באמת הזיווג המתאים שהוכרז עליך משמים - זה יתגשם בעתו ובזמנו באופן יותר טהור ובשל. אם לא - חבל להכנס לזה. בינתיים תתרכז בקידום עצמך, בתפילה, בתורה, במידות, ותאמין שזה הדבר הכי טוב לשניכם. אתה יכול להתפלל לה  שיהיה לבחורה הזאת טוב כמו שאתה מאחל לעצמך. בהצלחה!
שאלה: בעיות פוריות מדכאות: רציתי לקבלה ייעוץ בנוגע לנושא שאני מאוד רגישה אליו לאחרונה. אני ובעלי נשואים עוד מעט שנתיים, ולצערנו עוד לא זכינו להתבשר בהיריון. אחרי כמה בדיקות שעשינו ידוע לנו כרגע שאצלי הכל תקין ואצל בעלי יש בעיה לא רצינית ברוך ה,אבל היא קיימת. לאחרונה אני מאוד מדודכת מכל הענין, מכמה סיבות. קודם כל, בערך כל מי שאני מכירה שהתחתן אחרינו כבר ילדו ממזמן או בהיריון. בנוסף הרבה נשים מהקהילה בהיריון לפני לידה בקיצור הכל מסביב פורח כלכך בקלות ורק אצלינו תקוע! המשפחה של בעלי(ועוד כל מי שאנחנו מכירים) כבר שואלת ולוחצת מה קורה איתנו. אני יודעת שזה לא הרבה זמן, יש כאלה שאין להם ילדים גם עשר שנים. אבל כרגע אני מסתכלת על עצמי.אני ובעלי חושבים לעשות טיפול שהוא די קל ויכול לפתור את הבעיה,אבל עצם העניין של ללכת לעשות טיפול מדכא אותי!כי מה? אוקי יש בעיה בזרע,עכשיו לפני כל היריון נצטרך לעשות תהליכים כאלה. הרבנים ממכון פועה אומרים שיש אפשרות להיקלט גם בלי טיפול אבל זה סיוכי מועט לכן הם המליצו לנו לנסות עוד שלושה חודשים ובמידה ואין כלום לחשוב מה לעשות הלאה.ניסינו ולא הלך. זה מביא לי ערעורי בטחון בקב"ה, ועוד יותר אני ניהית עצובה, כי הרי אנחנו שומרים הכל טהרת המשפחה כיסוי ראש כשרות ברוך ה. בעלי בכלל לא אוהב את הרעיון של להכנס להיריון דרך טיפול ומצפה לנס מהשמיים שבנתיים לא מגיע. ומה אני אמורה לעשות? זה פשוט מדכא!
תשובה: ש"ע מבקש מיכם לעבוד אותו באופן הזה, בו הוא מעכב את הלידה. איננו מבינים מדוע כך הוא פועל, אך אנו מאמינים בו ונותנים אמון בטובו, ועתה הדגש צריך להיות רק על השאלה כיצד לעבוד את ד  באופן השלם במציאות בה הוא שם אתכם. הכאב שלך מובן, ובריא. אולם אל תשקעי בו אלא עבדי דרכו את ד  באמונה ותפילה. עיקר עבודת ד  במצבכם היא במדע הרפואה, והנס הגדול ביותר הוא עצם קיומו של מכון פועה. ולכן השתמשו בנס, ועשו את ההמלצות של הרב בורשטיין מהמכון ובע"ה יסתדרו הדברים. בנוסף תתפללו על כך, ותרבו ביסוד התורה- ואהבת לרעך כמוך, וכביאור האר"י שזה נאמר בעיקר על היחס בין איש לאשתו. חיזקו ואימצו, וסוף הישועה להגיע
שאלה: בית: אני בת 24 ונישאתי לפני שנה לגבר שגדול ממני ב 12 שנה (רווק) הוא הציע לי נישואים אחרי חודשיים ונישאנו לאחר חצי שנה. גרנו במשך כ-7 חודשים אחרי החתונה אצל הוריו באשדוד ולאחר אי נוחות בבית הוריו ורצון שלי להתפתח עמו הצעתי שנעבור לגור בדירה אחרת משלנו. אכן כך עשינו ועברנו להתגורר במושב בו הוא גדל כילד ואיפה שכל המשפ שלו נמצאת כיום.חשוב לציין גם שבעלי עובד לילות וכל לילה עליי להישאר לבד ובימים הוא ישן כל היום.בשבתות הוא כל היום עם חברים ולא מתייחס אליי בכלל.ואני שומרת טהר המשפחה. המטרה שלי הייתה בעת הגעתנו להתגורר במושב שיהיה לבעלי יותר אנרגיות וחיות בגלל הסביבה הקרובה שעברנו לגור בה. לצערי זמן קצר לאחר כניסתנו לדירה התחילו המון מריבות ומחלוקות בנינו שלא היו קיימים בכלל ברמות לא הגיוניות בעלי התחיל להגיד שכולם אומרים לו שאני כביכול שולטת בו. וזה לא נכון.התחילו אצלו רגשי נחתיתות שלא היו קיימים. הדודים והאחים שלו תמיד מילאו לו את הראש עליי והמצב התחיל להדרדר ואחרי כל מריבה התחיל לאיים עליי בגירושים אני התנגדתי נחרצות לגירושים ואז ניהיתה רוטינה הולכת וחוזרת על האיומים בגירושים הצעתי מגשרים, יועץ נישואים, והתייעצות עם רב אך הוא לא רצה בכך באופן נחרץ במשך השנה במשך שנת הנישואים היו עליות וירידות אך הוא הדרדר עם המצב והיה צועק עליי כל היום מדבר אליי בזילזול מקלל אותי ומבזה את פניי בפני אנשים. לאחר כל האיומים על גירושים פעם אחר פעם נשברתי ואמרתי שאם כך רוצה שילך ויעשה כך החברים שלו נתנו לו כסף לפתוח תיק. למרות כל הדברים הללו אני בכל זאת רוצה להציל את הנישואים שלי אבל הבעיה היא שאיתו מדברים מאוזן ויוצא מהשניה ואני באמת אובדת עצות כי הוא לא מוכן ששום גורם מקצועי כמו שציינתי יתערב ואני איתו כבר לא יכולה לדבר מה עליי לעשות?! כי להתגרש אני לא רוצה אני מאממינה שמה שמקולקל לא זורקים מתקנים.
תשובה: וברכת ד  התורה אמרה שיש מושג של גירושים, ועל כן הליך זה הוא נמצא בתורה ובמציאות. אם לא נראה שיש מקום לתקון לאחר זמן רב כל כך, ואיננו מוכן להתפשר, נראה שעדיף להגיע למצב של גרושין ולא לסבול את הסבל של הלבנת פנים וכדו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סירוב גט: אני לא מבינה למה בכלל קיים העניין של סירוב גט? למה זה טוב? למה לכפות על אדם להישאר כשהוא לא מעוניין.
תשובה: כאשר באים להתיר קשר צריך הסכמה של שני הצדדים. מאז חרם דרבינו גרשום יש צורך בהסכמה הדדית - גם האיש וגם האישה צריכים להסכים לגירושים. אבל אם האישה לא מסכימה ובית הדין משתכנע שצריך לגרש, אפשר לגרש גם ללא הסכמתה. אם האיש לא מסכים ובית הדין משתכנע שצריך לגרש - אי אפשר לגרש ללא הסכמת הבעל, כאשר הבעל מתעקש לסרב זה יוצר את הסיבוך שנקרא  סירוב גט.
שאלה: נביא: בספר יהושע פרק ד רשום "ויקרא יהושע אל שניים העשר איש אשר הכין מבני ישראל איש אחד איש אחד משבט" הפסוק אומר שה מצווה את שניים עשר האיש להרים את האבנים אז למה כתוב בפסוק ח ויעשו כן בני ישראל כאשר צווה יהושע "וישאו שתי עשרה אבנים מתוך הירדן כאשר דבר ה אל יהושע למספר שבטי בני ישראל ויעברום עמם אל המלון ויניחום שם" אבל ה צווה את שניים עשר האיש לאאת בני ישראל מדוע רשמו זאת כך
תשובה: בפסוקים א - ג כתוב שד  מצווה את יהושע לקחת אבנים. בפסוקים ד - ח כתוב כיצד יהושע קיים את מצוות ה-ד. בפסוק ח  מסופר: "ויעשו כן בני ישראל כאשר צוה יהושע וישאו שתי עשרה אבנים מתוך הירדן כאשר דבר ידוד אל יהושע" בני ישראל, על ידי האנשים נציגי השבטים, קיימו את מצוות ד.
שאלה: פרשת השבוע: לכבוד כבוד הרב העונה שמי שרה ובשנה הבאה הנכד שלי בר מצווה הוא נולד בערב חג סוכות רציתי בבקשה לדעת איזו פרשה הוא יצטרך ללמוד לקרוא השבת שלו היא שבת בחול המועד סוכות. תאריך הלידה העברי שלו י"ד בתשרי תשס"ב אשמח לקבל תשובה
תשובה: וברכת ד  אם הוא נולד יד תשרי תשס"ב הבר מצווה שלו תהיה בשנת תשע"ה (לא שנה הבאה). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיני קדימה בברכות: כבוד הרב, אני לומד בישיבה בכיתה ט. השנה התבקשנו להוציא חוברת ובה כל אחד יבאר סוגיה מהגמרא ויפסוק להלכה למעשה. אני בחרתי לעסוק בסוגיית שמן ערב ויין שמופיעה בדף מג עמוד ב. השאלה שלי היא כזאת: אני יודע שהרמב"ם,המשנה ברורה ושער הציון פסקו כמו בית הלל,אבל האם יש רבנים בדור שלנו שמביאים דעה? ב מראש, עזרא פינקלשטיין
תשובה: בוודאי שיש רבנים בני דורנו שעוסקים בנושא. כדאי לראות לדוגמה בילקוט יוסף, או בספרו של הרב מלמד הי"ו פניני הלכה. ובהצלחה
שאלה: דיווח שכר: ב"ה הרב! חברי עבד בעבודה בה הוא אמור לקבל שכר מינימום המתאים לגילו (23). בחלק מן הימים הוא הביא מחליף בן 16 (אשר שכר המינימום שלו הוא מופחת). האם מותר לחבר לדווח שהוא עבד בימים האלה? אם החבר ידווח שמחליפו עבד, זה יהיה בעייתי כי העבודה מקבלת עובדים מגיל 18 ומעלה! מה כדאי לעשות במקרה כזה? איך לדווח ולנהוג?
תשובה: זו דוגמה נפלאה לכלל של "תסבוכת גוררת תסבוכת". הדבר הנכון ביותר הוא לומר למעביד שכך היה, להביע צער, להסביר למעביד שהכוונה שלו היא דווקא להיות מאוד ישר (והעובדה שהוא מספר לו) ושהוא מקבל על עצמו לא לעשות כך יותר. האם הוא יכול ללכת בדרך זו?
שאלה: הוספת שם שינוי: אני ובעלי כשנה וחצי מנסים למצוא את האושר מחדש. עברתי שינוי בשנה וחצי של שרון אחרת יותרסובלנית יותר רגועה בשינוי שחל אני קוראת ברכות השחר תהילים ואף התחברתי לקבלה ומתחילה לימודים.ורואה את ערוץ ההדברות אולם לא מרגיש לי שלם משום מה בשינוי האם אני צריכה להוסיף לשנות שם ואם כן איזה. בעלי טוען שהוא אוהב אבל לא יכול לתת מעצמו הוא השתנה ומבחינתי זה ר אולם לא נותן לי להתקרב ולהכיר את השוני. האם יש גם עצה בנוגע לזה.די התחברנו בנוגע להרצאות בדת. אשמח לקבל עזרה דחופה
תשובה: וברכת ד  שינוי שם איננו פתרון אלא יתכן לפעמים כמצב נלווה לשינוי מהותי, וכפי שכתב הרמב"ם שכעת יש מהות אחרת. על כן אם אמנם יש שינוי מלא אפשר להיות מלווה בשינוי שם. אבל לא צעד עצמי. עלו והצליחו בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דרך ארץ קדמה לתורה.: מה עושים לגבי ילדה שמתחזקת מאוד במצוות אבל ה"בין אדם לחברו" שלה הוא ממש גרוע.יחס משפיל ומזלזל כלפי אנשים.אבל לגבי הלכות בין אדם למקום היא מקפידה,מוסיפה על עצמה עוד הלכות צניעות. איך אפשר לגרום לה להבין שקודם כל היא צריכה להתנהג כמו בן אדם ואחר כך להיות דתייה?
תשובה: תתני לה דוגמא אישית
שאלה: החיוב על שמירת נגיעה: יצא לי לשאול בנות למה הם באמת שומרות נגיעה ולא הייתה להם תשובה. רציתי לשאול מהו באמת החיוב לשמירת נגיעה? שהרי מגיל 13 ומטה כביכול מותר.
תשובה: בס ד מדובר באיסור חד משמעי בפני עצמו, הנלמד מ"לא תקרבו לגלות ערווה" שנדרש על ידי חכמים   בין מדאורייתא ובין מדרבנן   כאיסור של קירבה לערווה ולא רק ביאה ממש. מעבר לאיסור המפורש עצמו, זה בוודאי מנוגד לאורחות הצניעות ולחתירת ההלכה לקדושה וטהרה בקשר הגופני שבין איש ובין אישה, ועל כן הדבר אסור באופן חד משמעי. איסור נגיעה אינו רק סייג. הוא איסור הקיים בפני עצמו, ומבוסס על העובדה שהתורה מחייבת כי כל הקשרים הגופניים יהיו בין איש ובין אשתו בלבד, ואילו קשר גופני אחר לא יהיה קיים בין איש ובין אישה. הרב אביע ד סנדרס
שאלה: טבילה במקווה: לכבוד הרב. ביום שבת הקרוב בע"ה רעייתי צריכה לטבול במקווה כמו כן אנו אמורים לנסוע לשבת להורים. האם היא יכולה לטבול במקווה בעיר אחרת ואחכ לנסוע הביתה.? זהו מרחק של כשעה נסיעה או לחילופין עדיף לא לנסוע לשבת בשל חשיבות המקווה
תשובה: וברכת ד  עדיף לא לנסוע. בברכת התורה והארץ יהודה הלוי עמיחי מכון התורה והארץ כפר דרום אשקלון